stanford-oval/wikipedia huggingface dataset:
שבר משולב
קירובים על ידי שברים משולבים

כל מספר אי־רציונלי ניתן לקרב על ידי סדרת מספרים רציונליים. למשל, נוכל לקרב את  \pi  באופן דצימלי על ידי הסדרה  {\frac {3}{1}},{\frac {31}{10}},{\frac {314}{100}},\ldots . ניתן להתקרב למספר אי־רציונלי עד למרחק קטן כרצוננו, אולם לשם כך יהא עלינו להגדיל את המכנה בשבר המקרב. לכן מודדים את טיב הקירוב במרחק של השבר הרציונלי מן היעד, יחסית לגודל המכנה.
בניית שבר משולב נותנת טכניקה לקירוב רציונלי של מספרים אי-רציונליים. אפשר להציג את  \pi  כשבר משולב על ידי  [3;7,15,\ldots ]. מתוך תחילת הייצוג נוכל לקבל את הקירוב  3+{\frac {1}{7+{\frac {1}{15}}}}={\frac {333}{106}} למספר  \pi . קירוב זה הוא בעל מכנה דומה לקירוב  {\frac {314}{100}} אולם מתקיים  \left|\pi -{\frac {314}{100}}\right|=0.00159, ואילו  \left|\pi -{\frac {333}{106}}\right|=0.000083, וכך הקירוב שהתקבל מתוך פיתוח השבר המשולב הוא טוב יותר.
יהא  {\frac {p}{q}} שבר המתקבל משלב כלשהו בפיתוח השבר המשולב של מספר אי־רציונלי  x. שבר זה הוא מיטבי לקירוב, מהבחינות הבאות:
אין שבר בעל מכנה קטן יותר המקרב את  x טוב יותר. כלומר, עבור זוג מספרים טבעיים  a,b המקיימים  b\leq q נקבל  \left|x-{\frac {p}{q}}\right|\leq {\frac {b}{q}}\left|x-{\frac {a}{b}}\right|.
כל שבר המקרב היטב את  x מופיע בשלב כלשהו בפיתוח השבר המשולב שלו. כלומר, אם  {\frac {p}{q}} שבר רציונלי מצומצם המקיים  \left|x-{\frac {p}{q}}\right|<{\frac {1}{2q^{2}}} אז השבר יופיע בשלב כלשהו בפיתוח השבר המשולב של  x.
בהינתן שלושה שברים משלבים רצופים בפיתוח של  x כשבר משולב, לפחות אחד מהם יקיים  \left|x-{\frac {p}{q}}\right|<{\frac {1}{{\sqrt {5}}q^{2}}}. לפי משפט הורוביץ (ראו קירוב דיופנטי), זהו הקירוב המיטבי שניתן להשיג עבור מספר אי־רציונלי כללי.
התנהגות כמעט תמיד

כאשר מתאימים מספר ממשי  x לפיתוח  x=[a_{0};a_{1},a_{2},\ldots ], אפשר לבחון את התנהגות הסדרה  a_{n} עבור ערכים שונים של  x. למשל, ידוע שכמעט לכל  x, הסדרה אינה חסומה; ליתר דיוק, קבוצת הערכים  0<x<1 שעבורם הסדרה חסומה היא קבוצה ממידה אפס. המתמטיקאי הרוסי אלכסנדר חינצ'ין (Александр Хинчин) הוכיח בספרו תוצאות רבות מסוג זה, העוסקות בערכים  a_{n},q_{n} המתקבלים מהצגת מספר ממשי שנבחר באקראי (בין היתר עשה התקדמות אל הוכחה של השערה מיומנו של גאוס). להלן כמה מן המשפטים החשובים שהוכיח חינצ'ין.
משפט. תהי  h_{n} סדרה כלשהי. אם הטור  \sum {\frac {1}{h_{n}}} מתבדר, אז כמעט תמיד מתקיים אי-השוויון  a_{n}\geq h_{n} עבור אינסוף ערכי  n; ואם הטור מתכנס, אז כמעט תמיד מתקיים אי-שוויון זה רק עבור מספר סופי של ערכי  n.
(לדוגמה, כמעט לכל  x הסדרה  {\frac {a_{n}}{n}} אינה חסומה).
משפט. כמעט לכל  x מתקיים  \lim _{n\to \infty }{\frac {\log(q_{n})}{n}}={\frac {\pi ^{2}}{12\log(2)}}. בפרט, הסדרה  q_{n} גדלה במהירות אקספוננציאלית (למעשה, קל לראות מן ההגדרה שהסדרה גדלה מהר לפחות כמו סדרת פיבונאצ'י).
חינצ'ין חקר גם את ההתפלגות של המקדמים  a_{n} (עבור  x בעל התפלגות אחידה בקטע (0,1)), והראה שלכל פונקציה  f שאינה גדלה מהר מדי ( f(n)<Cn^{1/2-\varepsilon } עבור קבוע מתאים  C ו- \varepsilon >0), הערך הממוצע  \lim _{n\to \infty }{\frac {1}{n}}\sum _{k\,=\,1}^{n}f(a_{k}) של המספרים  f(a_{n}) שווה, בהסתברות 1, ל- \sum _{k\,=\,1}^{\infty }\log _{2}\left(1+{\frac {1}{k(k+1)}}\right)f(k). בפרט, שכיחות ההופעה של קבוע  N בסדרה היא  \log _{2}\left(1+{\frac {1}{N(N+1)}}\right). תוצאה זו מכלילה את מידת גאוס, שהיא המידה על קטע היחידה האינווריאנטית להעתקה  x\mapsto (1/x).
ראו גם

אלגוריתם אוקלידס
משוואת פל
קירוב רציונלי
הערות שוליים

↑  A. Ya. Khinchin, Continued Fractions, 1935
↑  משפט 30 בספרו של חינצ'ין
↑  חינצ'ין הוכיח את קיומו של הקבוע; התוצאה המדויקת מופיעה ב- P.Levy, Theorie de l'addition des variables aleatoires, Paris 1937, p. 320
↑  משפט 35 בספרו של חינצ'ין
| --- | --- |
בקרת זהויות :  NLI: 987007548245805171  LCCN: sh85051149  NDL: 00569391  NKC: ph441076
ברונסון רכשטיינר

| --- | --- |
אין תמונה חופשית
 לידה:  24 באוקטובר 1997 (בן 26) וודסטוק, ג'ורג'יה, ארצות הברית
 שם במה:  ברון ברייקר ברונסון רכשטיינר רקס סטיינר
 משקל:  104 ק"ג
 גובה:  1.83 מטר
 לאום:  אמריקאי
 קריירה מקצוענית:  8 באוקטובר 2020 – הווה (4 שנים)
 ליגות:  WWE
 
ברונסון רכשטיינר (באנגלית: Bronson Rechsteiner; נולד ב-24 באוקטובר 1997) הידוע יותר בשם הבמה שלו, ברון ברייקר הוא שחקן פוטבול לשעבר ומתאבק אמריקאי, המופיע בארגון ההיאבקות WWE, בתוכנית הדגל Raw, שבה הוא האלוף הבין יבשתי הנוכחי.
תחילת קריירת ההיאבקות

רכשטיינר נולד ב-24 באוקטובר 1997 בוודסטוק, ג'ורג'יה. בתקופת שהותו בתיכון, הוא שיחק פוטבול, כשבתקופה זו זכה באליפויות לאורך שלוש השנים. בנוסף, הוא התחרה בענף ההיאבקות, בו זכה באליפות מדינת ג'ורג'יה במשקל 220 פאונד בשנת 2016. רכשטיינר למד באוניברסיטת קנסאו, שם סיים תואר ראשון במשפט פלילי והיה חלק מקבוצת הפוטבול של קנסאו.
קריירת פוטבול

באפריל 2020, רכשטיינר הוחתם בקבוצת הפוטבול, בולטימור רייבנס בעמדת הפול בק. לעומת זאת, הוא שוחרר מחוזהו בחודש אוגוסט של אותה השנה.
קריירת היאבקות מקצועית > קריירה מוקדמת (2020–2021)

רכשטיינר ערך את הופעת הבכורה שלו בזירה ב-8 באוקטובר 2020 באירוע WrestleJam 8, ששווק על ידי ארגון ההיאבקות AWF/WOW, ובו הוא ניצח את ג'יימי הול.
קריירת היאבקות מקצועית > WWE‏ (2021–היום)

בפברואר 2021, ארגון ההיאבקות ה-WWE החתים את רכשטיינר על חוזה. מאוחר יותר באותו החודש, הוא נשלח למתחם האימונים של ה-WWE Performance Center. באירוע רסלמניה באקלאש, שנערך ב-16 במאי 2021, רכשטיינר גילם את אחת מדמויות ה"זומבים" בקרב חוטבי העצים בין דמיאן פריסט ללמיז. קרב הבכורה שלו ב-WWE הגיע ב-14 בספטמבר בפרק של התוכנית NXT, כשהופיע תחת שם הבמה ברון ברייקר וניצח את אל. איי. נייט. מאוחר יותר באותו הערב, הוא נקלע לקרב מבטים עם אלוף ה-NXT הטרי, תומאסו צ'אמפה. שבוע לאחר מכן בתוכנית, הוא וצ'אמפה ניצחו בקרב זוגות את פיט דאן ורידג' הולנד, זאת לאחר שברייקר הצמיד את הולנד לניצחון. ב-19 באוקטובר בפרק של התוכנית NXT 2.0, ברייקר וצ'אמפה ניצחו בקרב זוגות את Grizzled Young Veterans (ג'יימס דרייק וזאק גיבסון). בפרק הספיישל NXT Halloween Havoc, שנערך ב-26 באוקטובר, ברייקר כשל בניסיונו לזכות באליפות ה-NXT לאחר שהפסיד לתומאסו צ'אמפה. ב-30 בנובמבר בפרק של התוכנית NXT 2.0, ברייקר ניצח את ג'וני גרגאנו בקרב סולם אשר קבע מי מהקבוצות תקבלנה את היתרון לקרב ה-WarGames, שיתקיים באירוע NXT WarGames. באירוע זה, שנערך ב-5 בדצמבר, ברייקר היה חלק מקבוצת 2.0 (לצד כרמלו הייס, גרייסון וולר וטוני דיאנג'לו) כשביחד הם ניצחו את קבוצת שחור & זהב (ג'וני גרגאנו, אל. איי. נייט, פיט דאן ותומאסו צ'אמפה) במסגרת קרב ה-WarGames המסורתי. ב-14 בדצמבר בפרק של התוכנית NXT 2.0, ברייקר גבר על אלוף ה-NXT במשקל קל, רודריק סטרונג בקרב שאינו היה על חגורת האליפות של האחרון. בפרק הספיישל NXT New Year's Evil, שנערך ב-4 בינואר 2022, ברייקר גבר על תומאסו צ'אמפה והפך לאלוף ה-NXT החדש. ב-1 בפברואר בפרק של התוכנית NXT 2.0, ברייקר וצ'אמפה שיתפו פעולה ביניהם, כאשר ניצחו את לגאדו דל פנטסמה (חואקין ויילד וראול מנדוזה). בפרק הספיישל Vengeance Day, שנערך ב-15 בפברואר, ברייקר שמר על התואר מול מנהיג קבוצת לגאדו דל פנטסמה, סנטוס אסקובר. ב-1 במרץ בפרק של התוכנית NXT 2.0, ברייקר שילב כוחות ביחד עם האלוף לשעבר, תומאסו צ'אמפה כאשר ביחד הם גברו על דולף זיגלר ורוברט רוד. בפרק הספיישל Roadblock של התוכנית NXT 2.0, שנערך ב-8 במרץ, ברייקר הפסיד את התואר לדולף זיגלר בקרב משולש אשר כלל בנוסף את תומאסו צ'אמפה, זאת לאחר שזיגלר הצמיד לניצחון את צ'אמפה; הפסד זה קטע תקופת כהונה של 63 ימים מצידו של ברייקר. ב-22 במרץ, ברייקר ניצח את רוברט רוד. באירוע NXT Stand & Deliver, שנערך ב-2 באפריל, ברייקר כשל בניסיונו להשיב אליו את התואר לאחר שהפסיד בקרב החוזר לזיגלר. יומיים לאחר מכן בפרק של התוכנית Raw, ברייקר השיב לעצמו את חגורת האליפות לאחר שניצח את זיגלר. הוא הגן על תוארו בהצלחה מול גונתר יממה לאחר מכן בפרק של התוכנית NXT 2.0. בפרק הספיישל 'Spring Breakin, שנערך ב-3 במאי, ברייקר שמר על תוארו מול ג'ו גייסי. באירוע Worlds Collide, שנערך ב-4 בספטמבר, ברייקר ניצח את טיילר בייט בקרב אשר איחד את אליפות ה-NXT ואת אליפות בריטניה של NXT. ב-15 בנובמבר, ברייקר שמר על תוארו לאחר ניצחון על ון וגנר. ב-21 בפברואר 2022, הוא הגן בהצלחה על תוארו מול ג'ינדר מהאל. ב-20 ביוני 2023, ברייקר כשל בניסיונו לזכות באליפות העולם במשקל כבד של ה-WWE לאחר שהפסיד לסת' "פריקין" רולינס.
חיים אישיים

ברונסון הוא בנו של ריק סטיינר ואחיינו של סקוט סטיינר.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותו במקום ה-26 מתוך 500 המתאבקים הטובים ביותר לשנת 2022
הישגים בארגון ההיאבקות World Wrestling Entertainment – WWE
אליפות ה-NXT (פעמיים)
האליפות הבין-יבשתית (פעמיים, נוכחי)
אליפות הזוגות של NXT (פעם אחת)  - ביחד עם ברון קורבין
הישגים במגזין ההיאבקות Wrestling Observer Newsletter – WON
טירון השנה (2022)
הערות שוליים

↑  בולטימור רייבנס מחתימה את הפול בק, ברונסון רכשטיינר באתר ESPN
↑  שחקן הפוטבול של אוניברסיטת קנסאו לשעבר, רכשטיינר, חותם על חוזה ב-WWE
| מחזיקי האליפות הבין-יבשתית של ה-WWE |
| --- | --- | --- |
| 1970 | פאט פטרסון |  |
| 1980 | קן פאטרה • פדרו מוראלס • דון מוראקו • טיטו סנטנה • גרג ולנטיין • רנדי סאבאג' • ריקי סטימבוט • הונקי טונק מן • אולטימייט ווריור • ריק רוד |  |
| 1990 | מיסטר פרפקט • טקסס טורנדו • ברט הארט • המאונטי • רודי פייפר • בריטיש בולדוג • שון מייקלס • מרטי ג'נטי • רייזר רמון • דיזל • ג'ף ג'ארט • דין דאגלס • גולדאסט • אחמד ג'ונסון • מארק מרו • האנטר הרסט הלמסלי/טריפל H • רוקי מאיביה/הרוק • אואן הארט • "סטון קולד" סטיב אוסטין • קן שמרוק • ואל וינס • רוד דוג • גודפאדר • אדג' • דילו בראון • צ'יינה • כריס ג'ריקו |  |
| 2000 | קורט אנגל • כריס בנואה • ריקישי • אדי גררו • בילי גאן • ג'ף הארדי • קיין • אלברט • לאנס סטורם • כריסטיאן • טסט • ויליאם ריגל • רוב ואן דאם • בוקר טי • רנדי אורטון • שלטון בנג'מין • קרליטו • ריק פלייר • ג'וני נייטרו/ג'ון מוריסון • אומאגה • סנטינו מארלה • קופי קינגסטון • סי. אם. פאנק • JBL • ריי מיסטריו • דרו מקינטייר |  |
| 2010 | דולף זיגלר • וייד בארט/באד ניוז בארט • איזיקיאל ג'קסון • קודי רודס • ביג שואו • המיז • קורטיס אקסל • ביג אי לנגסטון/ביג אי • לוק הארפר • דניאל בריאן • רייבק • קווין אואנס • דין אמברוז • זאק ריידר • רומן ריינס • סת' רולינס • בובי לאשלי • פין באלור • שינסקה נקאמורה |  |
| 2020 | ברון סטרומן • סמי זיין • AJ סטיילס • אפולו קרוז • ריקושט • גונתר • ברון ברייקר • ג'יי אוסו (נוכחי) |  |
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
מיכל עבאדי-בויאנג'ו

| --- | --- |
אין תמונה חופשית
 לידה:  5 בדצמבר 1966 (בת 57) חולון, ישראל 
 מדינה:  ישראל 
 תפקיד:  החשב הכללי (2011–ינואר 2017) 
 מפלגה:  הליכוד 
 
מיכל אסתר עבאדי-בויאנג'ו (נולדה ב-5 בדצמבר 1966) היא רואת חשבון ישראלית. כיהנה כיו"ר דירקטוריון פסגות בית השקעות וכחשבת הכללית במשרד האוצר.
ביוגרפיה

עבאדי-בויאנג'ו נולדה וגדלה בחולון. אמה עלתה ממרוקו בגיל 12 ועבדה כאחות מיילדת, ואביה עלה ממצרים בגיל 18 במסגרת גרעין של השומר הצעיר. אחיה יואל עבאדי הוא נגן קרן יער בתזמורת הפילהרמונית הישראלית ואחיה גדי עבאדי הוא נגן ויולה המשמש מנהל המרכז למוזיקה ירושלים.
בשנת 1984 התגייסה לצה"ל ושירתה כקצינת מודיעין ביחידה 8200. עם תום השירות למדה תואר ראשון בכלכלה ובחשבונאות באוניברסיטה העברית בירושלים וסיימה בהצטיינות. בשנת 1991 החלה לעבוד כמתמחה במשרד רואי החשבון סומך-חייקין, בעלת רישיון רואה חשבון משנת 1993. בשנת 1996 השלימה לימודי תואר ראשון במשפטים מאוניברסיטת תל אביב וקיבלה רישיון עריכת דין. בנוסף, הייתה בשנות ה-90 חברת מרכז הליכוד.
בשנת 1997 החלה לעבוד במגזר הציבורי ושימשה יועצת כלכלית לשר הבריאות יהושע מצא. בינואר 1998 מונתה לסמנכ"ל במשרד הבריאות, האחראית לפיקוח על קופות החולים ושירותי בריאות נוספים (שב"ן). באוקטובר 2003 מונתה במקביל ליושבת ראש החברה הממשלתית נכסים מ.י בע"מ, האחראית על מכירת מניות הבנקים שבהסדר, בתפקיד זה הובילה את הפרטת בנק דיסקונט לישראל, שגרעין השליטה בו נמכר לקבוצת משקיעים בראשות מתיו ברונפמן. במרץ 2005 התפטרה בעקבות מחלוקת עם החשב הכללי ירון זליכה ולאחר שלא שותפה במהלכים למכירת מניות בנק לאומי לדויטשה בנק. כמו כן שימשה חברת מליאה ויו"ר ועדת הביקורת ברשות לניירות ערך בשנים 1998–2006.
בתחילת 2006 החלה לעבוד בבנק הבינלאומי בו שימשה סמנכ"לית וראש חטיבת חשבונאי ראשי וכן כדירקטורית בחברות קשורות של הבנק בהן כרטיסי אשראי לישראל, בנק אוצר החייל, מת"ף - מחשוב ותפעול פיננסי והבינלאומי הראשון הנפקות.
ב-2011 מונתה לחשבת הכללית במשרד האוצר, לאחר שהייתה מועמדת לתפקיד המפקחת על הבנקים ומנכ"לית משרד האוצר. היא נכנסה לתפקידה ביוני אותה שנה, וכיהנה בו עד ינואר 2017 (היא האישה הראשונה והיחידה שכיהנה בתפקיד זה). בין היתר הייתה האחראית בפועל על תקציב המדינה (למעלה מ-330 מיליארד ש"ח) וניהול של נכסי המדינה. בשנת 2016 הצליחה להוריד את הגרעון לשיעורו הנמוך ביותר מאז משבר האשראי העולמי בשנת 2008, וכן הנפיקה לראשונה אג"ח של מדינת ישראל מחוץ למדינה. בפברואר 2017 דרש גנז המדינה ממנכ"ל משרד האוצר שיפעל להשבת ארגזי מסמכים שנטלה עבאדי-בויאנג'ו עם עזיבתה את התפקיד. סמוך למועד זה מסרה עדות במשטרה בפרשת הצוללות.
עבאדי-בויאנג'ו כיהנה כחברה בוועדת ריבלין, בראשות המשנה לנשיא בית המשפט העליון בדימוס השופט אליעזר ריבלין, שתפקידה לבחון את האפשרות להחלת הסדר פיצוי מיוחד על עובדי הקריה למחקר גרעיני בדימונה שחלו בסרטן בעת חשיפתם לקרינה מייננת במהלך עבודתם.
לאחר שסיימה את תפקידה כחשבת הכללית במשרד האוצר, שמה של עבאדי-בויאנג'ו עלה כמועמדת לשורה ארוכה של תפקידים בכירים, ביניהם מועמדת מובילה של ראש הממשלה לתפקיד נציבת שירות המדינה, מועמדת לתפקיד מנכ"לית מגדל ביטוח. לבסוף מונתה בחודש פברואר 2018 לתפקיד יו"ר דירקטוריון פסגות בית השקעות תפקיד אותו סיימה לאחר שנה וחודשיים.
ביולי 2021 החליט שר האוצר, אביגדור ליברמן למנות אותה ליו"ר חברת קו צינור אילת אשקלון. בנוסף, מכהנת כיו"ר דירקטוריון דוראד אנרגיה בע"מ.
עבאדי-בויאנג'ו נשואה לד"ר אנדי בויאנג'ו, רופא שיניים, ולהם שני ילדים. מתגוררת בחולון.
הערות שוליים

↑  אביטל להב,
 החשבת החדשה - חברת מרכז ליכוד לשעבר, באתר ynet‏, 6 באפריל 2011
↑  רון שטיין, ‏עו"ד מיכל עבאדי בויאנג'ו מונתה היום ליו"ר נכסים מ"י, באתר גלובס, 26 באוקטובר 2003
↑  אלי שמעוני, בעקבות מכירת לאומי: יו"ר מ.י נכסים התפטרה, באתר ynet, 16 במרץ 2005
↑  עמירם ברקת, ‏החשכ"לית: משרד הביטחון ביקש לאשר דמי תיווך בעסקת נשק - סירבתי, באתר גלובס, 29 בינואר 2017
↑  חיים לוינסון, גנז המדינה דורש מהחשבת הכללית לשעבר להחזיר את ארגזי המסמכים הרגישים שלקחה ממשרד האוצר, באתר הארץ, 26 בפברואר 2017
↑   יניב קובוביץ, החשבת הכללית לשעבר מיכל עבאדי-בויאנג'ו מסרה עדות במשטרה בפרשת הצוללות, באתר הארץ, 16 במאי 2017
↑  23# מיכל עבאדי בויאנג'ו, באתר Power Women 2018, ‏2018-07-09
↑  גולן חזני, טלטלה בפסגות: מיכל עבאדי־בויאנג'ו מסיימת את תפקידה אחרי שנה וחודשיים בלבד, באתר כלכליסט, 22 באפריל 2019
↑   נתי טוקר, ישראל פישר, ליברמן ממנה את מיכל עבאדי-בויאנג'ו ליו"ר קצא"א הישנה – שאמורה להיסגר, באתר TheMarker‏, 14 ביולי 2021
תנין הים

| תנין הים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
קבוצה:: בעלי חוליות
מחלקה:: זוחלים
קבוצה:: ארכוזאוריה
סדרה:: תנינאים
משפחה:: תניניים
סוג:: תנין
מין:: תנין הים
שם מדעי
 Crocodylus porosus ‏שניידר, 1801
תחום תפוצה


ראשו של תנין הים
תנין הים – מבט מהצד
תנין הים במבט חזיתי
תַּנִּין הַיָּם (שם מדעי: Crocodylus porosus; באנגלית: Saltwater Crocodile) הוא מין של תנין מסדרת התנינאים. תנין הים הוא הגדול ביותר במשפחת התנינים ואחד הזוחלים הגדולים ביותר שחיים: אורכו המרבי מגיע למעלה משישה מטרים וייתכן שאף ל-7 מטרים ומשקלו המרבי ל-1,090 קילוגרם, וייתכן שאף לכ-1,500–2,000 קילוגרם (1.5–2.0 טונות) אצל פרטים גדולים במיוחד. אורכם הממוצע של זכרים הוא כחמישה מטר ומשקלם הממוצע כ-600 ק"ג. תנין הים הוא טורף-על בתחומי מחייתו. הוא ידוע באופיו התוקפני והאלים, ואף נוהג לתקוף בני אדם – דבר ההופך אותו למין התנינאי המסוכן ביותר בימינו לצד תנין היאור. כפי ששמו מרמז, תנין הים מסוגל לחיות במקווי מים מלוחים, כולל בים הפתוח. עם זאת, הוא נפוץ בעיקר בשפכי נהרות, בדלתאות, בנהרות, בביצות מנגרובים, בלגונות, במפרצי מים מליחים ובחופי גאות ושפל. תפוצתו היא הרחבה ביותר מבין מיני התנינאים: הוא מצוי בדרום-מזרח אסיה, בצפון אוסטרליה, בחופיה המזרחיים של הודו ובאזורי המים שמסביב, ובעבר אף הגיע לחופיה המזרחיים של אפריקה. מספר גני חיות וגנים זואולוגיים מגדלים אצלם פרטים מהסוג של התנינים האלו.
שם ואטימולוגיה

שמו המדעי של תנין הים, Crocodylus porosus, נגזר מיוונית עתיקה ומלטינית. שם הסוג "תנין" Crocodylus נגזר מצירוף המילים κροκόδιλος שפירושו "תולעת חלוקי-אבן" (κροκό = חלוק אבן, διλος = תולעת) ומתייחס לקשקשי השריון על גופו הארוך והגלילי דמוי התולעת. שם המין porosus הוא הטיה לטינית של המילה היוונית porosis ופירושו "מלא בפיסות עור קשה ומשופשף" המתייחס למשטח הגבשושי והמחוספס שעל חוטם תניני ים בוגרים וגדולים.
באנגלית נקרא תנין הים בשם Saltwater Crocodile שפירושו: "תנין מים מלוחים", או "estuarine crocodile" כלומר: "תנין שפך הנהר". תנין הים מכונה בחיבה "Saltie" (בעיקר באוסטרליה).
בעברית נקרא תנין הים גם בשם "תנין הינדו-פסיפי" על שם אזור תפוצתו, ממזרח הודו ועד האוקיינוס הפסיפי.
לתנין הים מספר רב של שמות גם בתרבויות העתיקות המקומיות, כגון "פוקפוק" בקרב האבוריג'ינים של צפון אוסטרליה.
במאלאית/אינדונזית: BUAYA MUARA, מילולית: BUAYA משמעה תנין, MUARA משמעה: שפך נהר. BAJUL KUALA, מילולית: BAJUL משמעה תנין, KUALA משמעה: שפך נהר, מפגש נהרות.
מראה ואנטומיה

תנין הים הוא תנין גדול במיוחד ובעל כל המאפיינים של התנינאים: גולגולת ארוכה עם לסתות ארוכות וחזקות, גוף גדול שמכוסה בקשקשי שריון (הנקראים אוסטאודרמים) וזנב ארוך וחזק המשמש אותו לשחייה במים ולזינוק על טרפו.
ראשו של תנין הים גדול מאוד. זואולוגים הצליחו לאשר במדידה גולגולות שאורכן 75 סנטימטרים והיו גם דיווחים על עצמות לסת תחתונה באורך 98.3 ס"מ. גולגולות הנקבות קצרות יותר וגולגולות שאורכן מעל 50 ס"מ נדירות ביותר. משקל הראש בלבד יכול להגיע עד ל-200 ק"ג. השיניים גדולות וחדות, והן מותאמות לתפיסת הטרף ולא ללעיסה. הגדולות שבהן מגיעות לאורך של תשעה ס"מ.
חרטומו של תנין הים רחב ביחס לרוב התנינים, אך ארוך יותר מזה של תנין הביצות. אורך החרטום כפול בממוצע מרוחב הבסיס. לצווארו פחות קשקשי שריון ביחס לתנינאים אחרים והוא חסר את הקשקשים הגדולים העורפיים (post-occipital scutes) שנמצאים בשאר מיני התנינים. בנוסף, שני רכסים (נמוכים) נמתחים מעיניו ועד למרכז החרטום. קשקשיו בעלי צורה אליפטית והם קטנים יחסית למיני תנינאים אחרים.
גופו של תנין הים רחב מאוד ביחס לרוב התניניים, דבר שגרם בהתחלה (כאשר נתקלו בו המהגרים האירופאים לראשונה, בסביבות המאה ה-19) לזואולוגים לסבור בטעות שמדובר באליגטור, והשם השגוי השתרש בתרבות המקומית. מחקר מדעי מאוחר יותר הבהיר שמדובר במין של תנין ולא באליגטור.
צבעו של תנין הים משתנה עם גילו. תנין צעיר הוא בעל צבע צהוב חיוור עם פסים שחורים ונקודות כהות על גופו וזנבו. כעבור מספר שנים, אחרי התבגרותו, הצבע משתנה לירוק-זית כהה עם מספר אזורים אפורים בהירים יותר. גם בקרב הבוגרים יש מספר ואריאציות של צבע הגוף וגווניו (בהיר או כהה). צבע הגחון בהיר יותר ונע בין צהוב ללבן. הזנב בדרך כלל אפור עם פסים כהים.
לתנין הים יש בלוטות המפרישות מלחים ובכך מסייעות לו לשמור על מאזן הידרואוסמוטי תקין גם במקווי מים מלוחים. תכונה זאת, בין השאר, הופכת אותו למתאים ביותר מבין התנינאים לחיים במקווי מים מלוחים ובים.
מראה ואנטומיה > גודל

אחד המאפיינים הבולטים של תנין הים הוא גודלו הרב: הוא הזוחל והתנינאי הגדול ביותר שחי כיום (בעבר חיו תנינאים גדולים יותר דוגמת הדיינוסוכוס והפורוסזאורוס). משקלם של זכרים בוגרים נע בין 600 קילוגרם (1,300 ליברות) ל-900 קילוגרם (2,000 ליברות) ואורכם בדרך כלל נמצא בטווח של 4.3–5.5 מטרים (14–18 רגל), אם כי בוגרים עשויים להגיע לאורך 6.2 מטרים (20 רגל) ויותר ולמשקל של 1,000 קילוגרם (2,200 ליברות) ויותר. זכרים בוגרים גדולים במיוחד עשויים להגיע אף לאורך של כ-7 מטרים (23 רגל) ולמשקל של כ-1,500–2,000 קילוגרם (1.5–2.0 טונות). תנין הים הוא מין התנין הנפוץ ביותר שפרטיו ארוכים יותר מ-5.2 מטרים (17 רגל) באופן סדרתי.
גודלו המרבי של תנין הים נתון במחלוקת. ד"ר גרגורי מ. אריקסון העריך שאורכו המרבי של זכר בוגר הוא 6.7 מטרים (22 רגל). הפרט המתועד הארוך ביותר היה באורך 6.1 מטרים (20 רגל) אם כי מכיוון שחלק מזנבו אבד, אורכו הוערך בכ-6.3 מטרים (21 רגל) ומשקלו בכ-1,200 קילוגרם (2,600 ליברות). אורכו של פרט בשם לולונג שנלכד ומת בשבי נמדד בדייקנות ועמד על 6.17 מטרים (20.2 רגל). ישנם דיווחים וטענות על פרטים באורך 7 מטר ואף מעבר, אך לא נמצא כל תיעוד המאשש טענות אלו. ספר השיאים של גינס הסכים לקבל את הטענה כי תנין זכר בוגר באורך 7 מטרים (23 רגל) ומשקל של 2 טונות חי בפארק במדינת אודישה, הודו, אך לאור הקושי הרב בתפיסת פרט בוגר חי ומדידתו, דיוק ממדיו טרם אושש. בעקבות שימור אזורי המחיה של התנין וירידה בציד שלו, ייתכן כי קיימים בוגרים באורך 7 מטר ויותר. פרט שנורה בשנת 1957 בקווינסלנד דווח כבעל אורך של 8.5 מטרים (28 רגל), אך גם לדיווח זה אין אישוש. למרות זאת, נבנה דגם בגודל מלא של תנין זה והוא משמש כיום כאטרקציה תיירותית.
אורכו של תנין ים שאך בקע הוא 25–30 ס"מ ומשקלו כ-70 גרם. בשנתו השנייה הוא מגיע לאורך של 100 ס"מ ומשקל של 2.5 ק"ג. הזכר מגיע לבגרות מינית בסביבות גיל 16 שנים ואורך של 3.3 מטר. הנקבה מגיעה לבגרות מינית בסביבות גילאי 12–14 ואורך 2.1 מטר. משקלו של תנין הים תלוי באורך, וגדל באופן ניכר כאשר התנין גדל ונהיה ארוך יותר (זו הסיבה שפרט באורך 6 מטר יכול לשקול פי 2 מפרט באורך 5 מטר). בגלל היתרון שבגודל, תנינים גדולים נוטים לגדול יותר ולשקול יותר, זאת עקב שליטה על טריטוריה עדיפה שבה יש שפע מזון.
דו הצורתיות הזוויגית בולטת: אורכן הממוצע של הנקבות הוא 2.1–3.5 מטר, כאשר הנקבה הארוכה ביותר שתועדה הגיעה לאורך של 4.2 מטרים (14 רגל). משקלן הממוצע של הנקבות מגיע ל-450 קילוגרם (990 ליברות) בלבד.
לתנינאים עוצמת הנשיכה החזקה ביותר בטבע כיום, גבוהה אפילו משל העמלץ הלבן. מבין כל התנינאים, עוצמת הנשיכה של תנין הים היא בין החזקות ביותר עם כוח של 16,460 ניוטון (1.678 טון-כוח) עבור פרט באורך 5.2 מטרים (17 רגל) והערכה של כ-22,000–34,000 ניוטון (2.2–3.5 טון-כוח) עבור פרטים באורך של 6.0–6.7 מטר. לתנין היאור עוצמת נשיכה הקרובה בכוחה לזו של תנין הים: 5,000 ליברות-כוח (22 קילוניוטון).
התנהגות ואורח חיים

תנין הים הוא בעל חיים תוקפני במיוחד, גם כלפי תניני ים אחרים וגם כלפי האדם. התוקפנות שלו בין השאר נובעת מאופיו הטריטוריאלי.
ברוב שעות היום תנין הים חסר פעילות, לא מרבה בפעולות מיותרות ומעדיף להשקיע את זמנו בניצול אור השמש לחימום דמו. הוא מסוגל לשחות במהירויות של 24–28 קמ"ש (13–15 קשר) למרחקים קצרים, אך לרוב ישייט במהירות של 3–5 קמ"ש.
תנין הים הוא טורף סתגלני, הידוע ביכולתו לתפוס חיות בגודל של תאו המים בתוך המים ועל פני האדמה. תזונת הצעירים מוגבלת לפרוקי-רגליים ובעיקר סרטנים, לזוחלים, ליונקים קטנים ולדגים. התזונה של הבוגרים, לעומת זאת, רחבה מאוד, והיא כוללת חיות קטנות כמו דגים, סרטנים, עופות ויונקים (לרבות עטלפים שנתלים על צמחייה קרוב לפני המים), ועשויה לכלול אף כרישים, בני אדם, דינגו, תאו מים, אייל סמבר, קופים וחזירים. תנין הים מסוגל לשרוד ללא מזון חודשים רבים.
התנהגות ואורח חיים > החיים בים

המאפיין ההתנהגותי המרכזי שמבדיל בין תנין הים לתנינאים אחרים הוא נטייתו לפעול גם במים מלוחים. גם למספר מיני תנינים אחרים יש בלוטות המפרישות מלחים ומאפשרות להם להתקיים במים מלוחים (לאליגטוריים אין בלוטות כאלה), אבל הם ממעטים לשחות בים ויוצאים אליו רק במקרים קיצוניים. פרט לתנין הים, רק התנין האמריקאי נוהג לפקוד את הים בקביעות. תנין הים נוהג לשחר לטרף בים בקביעות, לחצות את הים המפריד בין איים ואף לקצר דרכים על ידי שחייה בים במקום צעידה ארוכה ביבשה. תנין הים מנצל זרמים תת-ימיים כדי לנדוד בים מרחקים ארוכים ביתר יעילות. מחקר שנערך על 20 תנינים שהוצמד להם שבב מעקב המשדר ללוויין מצא ששמונה מתוכם יצאו לים הפתוח ואף לאוקיינוס ושחו בו כ-590 ק"מ ב-25 ימים. תנין נוסף, זכר באורך 4.84 מטר, שחה 411 ק"מ ב-20 ימים. במשך שהותם בים התנינים לא תמיד שוחים באופן פעיל ולפעמים מנצלים זרמים כדי לצוף למחוז חפצם תוך חיסכון באנרגיה. לעיתים הם מפסיקים את מסעם ונחים במפרץ או בחוף אי, בעיקר כאשר הזרמים לרעתם.
התנהגות ואורח חיים > התנהגות חברתית

בעוד שרוב התנינים הם חיות חברתיות החולקות טריטוריה, מקומות שיזוף ואזורי הזנה, תניני הים הם בעלי חיים יחידאים וטריטוריאליים יותר ופחות סבלניים לפולשים לשטחם. בעוד הזכרים יגלו סבלנות מסוימת לנקבות בשטחם, הם לא יסבלו זכרים אחרים בטריטוריה שלהם ויגרשו אותם או על ידי הפחדה או באלימות פיזית.
תניני הים מזדווגים בעונה הגשומה ומטילים ביצים בקן המורכב מערימת בוץ המכוסה בצמחים, שמטרתה לעזור בחימום הקן. הנקבה שומרת על הקן, הביצים והאבקועים מפני טורפים.